Diari Oficial de la Generalitat Valenciana


Sumari del DOGV 5981, del 25-03-2009 (2009/3008)

Convocatòria i bases de selecció per a la provisió de 10 places d'agent de la policia local.
--------------------------------------------------------------------------------------------

### Dades del document

Número de DOGV
:   5981

Data del DOGV
:   25-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3008


Data del document
:   03-03-2009

Organisme emissor
:   Ajuntament de Teulada

Tipus de document
:   Convocatòria

Anàlisi jurídica

 Descriptors 

:   * Teulada
    * administració local
    * concurs administratiu

Convocatòria i bases de selecció per a la provisió de 10 places d'agent de la policia local. [2009/3008]  
Primer  
Per la Resolució de l'Alcaldia número 1991, de data 26 de setembre de 2008, es va aprovar la convocatòria per a la provisió de 10 places d'agent de policia local, funcionaris de carrera, així com les bases que l'han de regir (publicades en el Butlletí Oficial de la Província d'Alacant número 204, de data 23.10.2008).  
Segon  
Per la Resolució de l'Alcaldia número 2466, d'1 de desembre de 2008, publicada en el Butlletí Oficial de la Província d'Alacant número 242, de 17 de desembre de 2008, es procedix a modificar les esmentades bases.  
Tercer  
Per la Resolució de l'Alcaldia número 133, de 29 de gener de 2009, publicada en el Butlletí Oficial de la Província d'Alacant número 31, de 16 de febrer de 2009, es procedix a rectificar les bases, les quals es transcriuen íntegrament a continuació:  
«Bases per a regular el procés de selecció per a cobrir en propietat 10 places d'agent de la policia local, més les vacants que es produïsquen fins a la finalització del procés selectiu.  
Bases de la convocatòria per a proveir en propietat 10 places de la policia local, més les vacants que es produïsquen fins a la finalització del procés selectiu, escala bàsica, subescala servicis especials, categoria d'agent, corresponent al subgrup C1 dels establerts en la Llei 7/2007, reguladora de l'Estatut Bàsic de l'Empleat Públic.  
Primera. Objecte de la convocatòria  
És objecte de la present convocatòria la provisió en propietat de 10 places d'agent de la policia local, vacants a la plantilla de funcionaris d'este Ajuntament i pertanyents a l'oferta d'ocupació pública corresponent a l'exercici 2008. D'estes places, huit es proveiran a través del sistema de concurs oposició per torn lliure i dues mitjançant concurs de mèrits per torn de mobilitat, de conformitat amb el que establixen els articles 4 i 5 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana. Les places que no foren cobertes pel torn de mobilitat incrementaran les que hagen de ser proveïdes pel torn lliure.  
En el supòsit de produir-se vacants durant el realització del procés selectiu, i fins a la finalització d'este procés, podran incorporar-se noves places.  
Segona. Publicitat d'esta convocatòria i les seues bases   
La convocatòria i les seues bases es publicaran en el Butlletí Oficial de la Província d'Alacant, al tauler d'edictes de la corporació, en la pàgina web de l'Ajuntament (), en el Diari Oficial de la Comunitat Valenciana i l'extracte en el Boletín Oficial del Estado. El text íntegre es comunicarà a l'Institut Valencià de Seguretat Pública.  
Tercera. Requisits dels aspirants  
Per a ser admesos a la realització de les proves selectives, els aspirants hauran de complir els següents requisits en la data en què acabe el termini de presentació d'instàncies i mantindre durant el procés selectiu, d'acord amb el Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana:  
I. Torn lliure:  
a) Tindre la nacionalitat espanyola.  
b) Estar en possessió del títol de Batxiller Superior, Formació Professional de segon grau o equivalent, o complides les condicions per a obtindre'l en la data que finalitze el termini de presentació d'instàncies; l'equivalència haurà de ser reconeguda per l'administració competent i degudament acreditada en este sentit pels aspirants.  
c) No patir malaltia o defecte físic que impedisca l'exercici de les corresponents funcions, d'acord amb els quadres d'exclusions mèdiques que s'establisquen, i tindre una estatura mínima d'1,65 metres per als hòmens i 1,60 per a les dones.  
d) Tindre complits 18 anys d'edat sense excedir l'edat de 30 anys. Només als efectes de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia local.  
e) No haver sigut separat per mitjà d'expedient disciplinari, del servici de l'Estat, de les comunitats autònomes, de les entitats locals, ni trobar-se inhabilitat per a l'exercici de les funcions públiques.  
f) Estar en possessió dels permisos que habiliten per a la conducció de vehicles de les classes B i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
II. Torn de mobilitat:  
A) Ser funcionari de carrera de la categoria que es convoca integrat en la subescala de servicis especials, agent del cos de policia local, de qualsevol dels municipis de la Comunitat Valenciana.  
B) Haver romàs, almenys, dos anys com a funcionari de carrera en el lloc de treball des del qual es concursa.  
C) No faltar menys de cinc anys per a passar a la situació de segona activitat.   
D) No patir malaltia ni cap defecte físic que li impedisca el normal exercici de les funcions pròpies de la seua escala i categoria, de conformitat amb el quadre d'exclusions mèdiques establert en les presents bases.  
E) No trobar-se suspés en ferm ni inhabilitat per a l'exercici de funcions públiques. De produir-se la suspensió o la inhabilitació després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte d'este aspirant.  
F) Tindre els permisos de conducció que habiliten per a la conducció de vehicles automòbils i motocicletes destinats al servici d'urgències o emergències.  
G) Qualsevol altre requisit que s'establisca per a la mobilitat dels funcionaris de la policia local.  
Quarta. Presentació d'instàncies i documentació annexa  
4.1. Les instàncies per a participar en la present convocatòria s'adreçaran al alcalde president de la corporació i es presentaran al Registre General (Servici d'Informació i Tramitació) ubicat a l'Ajuntament de Teulada (av. Santa Caterina, núm. 2, CP 03320 Teulada) o a l'Espai la Senieta (ctra. Teulada-Moraira, núm. 15, 03071 Moraira-Teulada) o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals següents al dia de la publicació de l'extracte d'esta convocatòria en el Boletín Oficial del Estado.  
Les instàncies compliran els requisits genèrics establerts en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els aspirants hauran de manifestar de forma inequívoca que complixen tots i cada un dels requisits exigits en estes bases, en concret en la base tercera, i que es comprometen a prestar el preceptiu jurament o promesa d'acord amb el TRLFPV i indicar en quin torn concorren.  
A les instàncies, els interessats hauran d'adjuntar:  
A) Per a ambdós torns (lliure i mobilitat):  
1. Fotocòpia compulsada del document nacional d'identitat.  
2. A les instàncies s'acompanyarà el curriculum vitae juntament amb les còpies compulsades de tots els mèrits a qualificar en els respectius concursos. Esta documentació haurà d'acompanyar-se a la instància en sobre a banda i tancat. No serà computat ni valorat cap mèrit que no haja sigut presentat abans de la finalització del termini de presentació d'instàncies.  
B) Per al torn lliure: s'adjuntarà un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'agent i en el qual haurà de constar també la talla de l'aspirant. Este certificat s'expedirà amb data anterior a la d'expiració del termini de presentació d'instàncies (art. 6.4 del Decret 88/2001, de 24 d'abril).  
Quinta. Admissió d'aspirants  
Expirat el termini de presentació d'instàncies, mitjançant una resolució de l'Alcaldia, s'aprovarà la llista provisional d'aspirants admesos i exclosos, tant per al torn lliure com per al de mobilitat, la qual es publicarà juntament amb la composició del tribunal, el lloc, la data i l'hora de l'inici de la fase de concurs pel torn de mobilitat i del primer exercici de l'oposició en el Butlletí Oficial de la Província d'Alacant, al tauler d'anuncis de l'Ajuntament i en la pàgina web www.teulada-moraira.org. Contra esta resolució es podrà presentar una reclamació en el termini de 10 dies hàbils, comptats a partir de l'endemà de la publicació en el Butlletí Oficial de la Província d'Alacant. Si es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, als llocs indicats per a la llista provisional. En el cas que no es presente cap reclamació, la llista provisional d'aspirants admesos i exclosos quedarà elevada a definitiva.   
Sexta. Tribunal qualificador  
La composició del tribunal qualificador serà amb titulació o especialització en la matèria, estarà integrat per set funcionaris de carrera, sent-ne un el president, un altre el secretari i cinc vocals. Entre els vocals es designarà un per la Direcció General d'Interior de la Conselleria de Justícia i Administracions Públiques, un altre per la Direcció General d'Administració Territorial de la Conselleria de Justícia i Administracions Públiques, a més del cap de la policia local d'este Ajuntament i dos funcionaris de carrera designats per l'Alcaldia.  
La composició del tribunal inclourà la dels respectius suplents. El tribunal podrà disposar d'assessors especialitzats per a les proves psicotècniques, tècniques i físiques, i haurà de fer-se públic juntament amb el nomenament dels membres del tribunal. La designació dels membres del tribunal inclosos els seus respectius suplents, així com la dels assessors especialitzats, es farà pública en el Butlletí Oficial de la Província d'Alacant en la publicació de la llista d'admesos i exclosos, així com al tauler d'anuncis de l'Ajuntament.  
Els vocals del tribunal tindran la mateixa titulació o superior acadèmica que l'exigida per als llocs de treball oferits.  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents. Tots els membres del tribunal tindran veu i vot.  
Els membres del tribunal hauran d'abstindre's de formar-ne part quan concórreguen les circumstàncies previstes en l'article 28.2 de la vigent Llei 30/1992, i els aspirants els podran recusar de conformitat amb el que establix l'article 29 de l'esmentada llei.  
Així mateix, hauran d'abstindre's de formar part dels òrgans de selecció els qui en els cinc anys anteriors a la publicació de la convocatòria hagueren realitzat tasques de preparació d'aspirants a proves selectives d'accés a l'administració pública.  
A l'efecte del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria tercera, tant respecte de les assistències dels membres del tribunal com les dels seus assessors i col·laboradors.  
Sèptima. Començament i desenvolupament de l'oposició  
Prèviament a la realització de la fase de concurs oposició per torn lliure, s'haurà realitzat i resolt el concurs corresponent al torn de mobilitat.  
El començament de les proves s'anunciarà al tauler d'edictes de l'Ajuntament, en la pàgina web , i en el Butlletí Oficial de la Província d'Alacant amb 15 dies d'antelació com a mínim, on s'expressarà l'anunci, el dia, l'hora i el lloc de la celebració. El començament dels restants exercicis s'anunciarà només al tauler d'anuncis de l'Ajuntament i en la pàgina web municipal, i haurà de transcórrer entre la celebració de l'un i l'altre un mínim de 72 hores i fer-se públic amb una antelació mínima de 24 hores.   
Els aspirants es convocaran en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'orde d'actuació dels aspirants en aquells exercicis que no puguen realitzar-se conjuntament, es determinarà per mitjà d'un sorteig previ, que es farà públic en el moment d'aprovació de la relació definitiva d'aspirants o, si és el cas, per orde alfabètic de cognoms.  
El tribunal podrà requerir en qualsevol moment als aspirants que n'acrediten la identitat, i hauran d'anar proveïts del document nacional d'identitat en tot moment.  
Octava. Procediment de selecció: concurs oposició torn lliure  
Prèviament a la realització de les proves selectives per torn lliure, s'haurà realitzat i resolt el concurs corresponent al torn de mobilitat.  
Constarà de la fases següents: concurs oposició i curs selectiu.  
I. Fase d'oposició:  
Tots els exercicis de la fase d'oposició seran de caràcter obligatori i eliminatori llevat que les bases disposen una altra cosa.  
Prèviament a l'inici de les proves i juntament amb la instància, els aspirants aportaran un certificat mèdic oficial expedit per un professional qualificat en el qual es faça constar expressament la seua capacitat per a concórrer a les proves físiques exigides per estes bases, així com que no es troben impedits o incapacitats per a l'accés a la funció pública i la talla de l'aspirant.  
Primer exercici. De caràcter obligatori i eliminatori.   
Mesurament d'estatura. Es qualificarà com apte o no apte.  
Segon exercici. De caràcter obligatori i eliminatori.  
Consistirà en la pràctica d'una prova psicotècnica aptitudinal i de personalitat per mitjà de la realització de tests psicotècnics i una entrevista personal. Els factors a mesurar i el barem aplicable són els que figuren per a la categoria d'agent per oposició lliure a l'annex III de l'Orde de 23 de novembre de 2005, de la Conselleria de Justícia, Interior i Administracions Públiques (DOGV número 5148, de 2 de desembre de 2005), per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.   
La qualificació d'esta prova serà d'apte o no apte. El temps que disposaran els opositors per a la realització d'esta prova serà de quatre hores màxim.  
La superació de dites proves als municipis de la Comunitat Valenciana, expressament homologats per l'Institut Valencià de Seguretat Pública, tindrà una validesa d'un any des de la seua realització i eximirà durant este període l'aspirant de tornar a realitzar-les.  
Tercer exercici. De caràcter obligatori i eliminatori.  
Consistirà a superar proves d'aptitud física que posen de manifest la capacitat per a l'exercici del lloc de treball. El contingut i les marques mínimes seran, les següents:  
1. Trepa de corda amb presa de peus: hòmens, 4 metres; dones, 3 metres.  
2. Salt de longitud amb carrera: hòmens, 4 metres, dones, 3,80 metres.  
3. Salt d'altura: hòmens, 1,10 metres; dones, 1 metre.  
4. Carrera de velocitat en 60 metres: hòmens, 10 segons; dones 12 segons.  
5. Carrera de resistència en 1.000 metres: hòmens, 4 minuts; dones, 4 minuts 10 segons.  
La valoració de les proves d'aptitud física en les proves de salt es realitzarà mesurant la distància efectiva. Els exercicis (1, 2, 3) hauran d'efectuar-se com a màxim en dos intents. La qualificació de tots els exercicis d'esta prova serà d'apte o no apte, i hauran de superar, com a mínim, quatre de les proves per a ser qualificat com a apte.  
L'Ajuntament declina tota responsabilitat pels accidents o lesions que pogueren produir-se els aspirants com a conseqüència de l'actuació d'estos en estes proves.  
Quart exercici. De caràcter obligatori i eliminatori.  
Qüestionari. Consistirà a contestar correctament, per escrit, un qüestionari de 50 preguntes amb quatre respostes alternatives una de les quals certa en un temps màxim d'una hora sobre els temes relacionats als grups de l'annex I, del temari que s'indica a l'annex I d'estes bases. Cada pregunta encertada es puntuarà amb 0,20 punts i cada resposta errònia restarà 0,05 punts i no es puntuaran les no contestades.  
La qualificació d'este exercici serà de 0 a 10 punts, i caldrà obtindre una qualificació mínima de 5 punts per a superar-lo.  
Quint exercici. De caràcter obligatori i eliminatori.  
Desenvolupament del temari: consistent a desenvolupar per escrit, durant un temps màxim d'una hora, dos temes triats per l'aspirant de quatre extrets per sorteig, un de cada grup dels que componen el temari que es contempla a l'annex I. Estos temes es llegiran en sessió pública davant del tribunal, que podrà formular les preguntes o els aclariments que sobre els quals jutge oportunes. Es valorarà la claredat d'idees i el coneixement sobre els temes exposats.  
La valoració d'este exercici s'efectuarà per mitjà de l'obtenció de la mitjana aritmètica de cada un dels membres del tribunal de selecció, i es rebutjaran a estos efectes totes les puntuacions màximes i mínimes quan entre estes existisca una diferència de 4 punts o més, i servirà, si és el cas, com a punt de referència la puntuació màxima obtinguda.   
La qualificació d'este exercici serà de 0 a 10 punts, i per a superar-lo s'haurà d'obtindre un mínim de 5 punts.  
Sext exercici. De caràcter obligatori i eliminatori.  
Supòsit pràctic: consistirà en la realització d'un exercici escrit, amb una duració màxima d'una hora, que fixarà el tribunal abans de la realització d'este exercici, que versarà sobre el desenvolupament d'un supòsit policial sobre les activitats, funcions i servicis propis de l'ocupació a què s'opta, així com, si és el cas, sobre la redacció de documents policials. Es valorarà la claredat i l'exposició de totes les actuacions i mesures que hagen d'adoptar-se en relació amb el supòsit plantejat.   
Es podran acompanyar o fixar sobre plànol que aporte el tribunal les actuacions policials.  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
Sèptim exercici. De caràcter obligatori i no eliminatori.  
Coneixement del valencià: els municipis de predomini lingüístic valencià, segons la Llei de la Generalitat Valenciana 4/1983, de 23 de novembre, d'Ús i Ensenyança del Valencià, inclouran un exercici consistent a traduir del valencià al castellà i viceversa un text proposat pel tribunal. La duració màxima d'este exercici serà de 30 minuts.  
Este exercici es qualificarà de 0 a 4 punts.  
Octau exercici. De caràcter obligatori i no eliminatori.  
Temes locals que figuren a l'annex II: consistirà en la realització d'una prova tipus test de 25 preguntes amb quatre respostes alternatives, amb una duració màxima de 30 minuts. El criteri de correcció serà determinat pel tribunal. La qualificació d'este exercici serà de 0 a 5 punts.  
La valoració d'este exercici s'efectuarà per mitjà de l'obtenció de la mitjana aritmètica de cada un dels membres del tribunal de selecció, i s'hauran de rebutjar a estos efectes totes les puntuacions màximes i mínimes quan entre estes existisca una diferència de 2 punts o més. Servirà, si és el cas, com a punt de referència la puntuació màxima obtinguda.  
Nové exercici. Obligatori i eliminatori.  
Reconeixement mèdic: consistirà a superar un reconeixement mèdic en què haurà de constar expressament l'aptitud o falta d'esta per a l'exercici del càrrec, i s'ajustarà al quadre d'exclusions que figura a l'annex II, A, per a torn lliure, categoria agent, de l'Orde de 23 de novembre de 2005, de la Conselleria de Justícia, Interior i Administracions Públiques (DOGV número 5148, de 2 de desembre de 2005) i inclourà la prova de mesurament d'estatura. La qualificació d'esta prova serà d'apte o no apte.  
La superació d'esta prova, homologada expressament per l'Institut Valencià de Seguretat Pública, tindrà una validesa d'un any des de la seua realització, i quedaran exempts de realitzar-la aquells que, en este període, l'hagen superada, sempre que no es produïsquen malalties o dolences que, a judici del tribunal mèdic, justifiquen el tornar-les a passar.  
II. Fase de concurs:  
Els aspirants que hagen superat la fase d'oposició passaran a la fase de concurs, en la qual es valoraran els mèrits al·legats i justificats documentalment. Només procedirà la valoració dels mèrits al·legats pels participants quan estos complisquen els requisits exigits per a l'exercici del lloc de treball, segons conste en la corresponent relació de llocs de treball aprovada i degudament publicada. Es valoraran els mèrits obtinguts o en condicions d'obtindre's en la data en què finalitze el termini de presentació d'instàncies per a participar en el corresponent concurs, i hauran d'indicar la relació, en tot cas, en la sol·licitud de participació, i acreditar-se documentalment. Excepte en el supòsit en què determinats períodes ja computats en l'apartat de "Antiguitat i grau" hagen de ser contemplats també en l'apartat de "Mèrits específics" com a experiència en les funcions que es determinen en la respectiva convocatòria, en cap altre supòsit, i com a regla general, podrà ser puntuat un mèrit per més d'un apartat o subapartat.  
En cas d'empat, s'adjudicarà la plaça al concursant que haja obtingut major puntuació en l'apartat de formació; si esta puntuació fora també igual, caldrà ajustar-se a l'obtinguda en antiguitat i grau; de persistir l'empat, s'acudirà als mèrits específics; i, finalment, a l'entrevista, si l'haguera. De mantindre's, encara així l'empat, es procedirà a l'adjudicació per sorteig. La puntuació assignada a la fase de concurs suposarà sempre un 40% de la puntuació total del concurs oposició.  
Barem per a la valoració dels mèrits   
1. Titulació acadèmica i cursos de formació i perfeccionament. Fins a un màxim de 8,70 punts.  
1.1. Titulació acadèmica: fins a un màxim de 2,96 punts.  
Es valoraran les titulacions acadèmiques acreditades pels concursants que siguen iguals o superiors a les que s'exigix per a accedir a l'escala i categoria a què pertanguen. No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior.  
- Doctor:  
- Dret, Psicologia, Criminologia, Pedagogia, Sociologia i Ciències Polítiques: 4 punts.  
En altres matèries: 3 punts.  
- Llicenciat:  
- Dret, Psicologia, Criminologia, Pedagogia i Sociologia: 2,50 punts.   
En una altra matèria o equivalent: 2 punts.  
- Diplomat:   
- Educació Social, Gestió i Administració Pública, Treball Social o Criminologia, o tindre superat i degudament acreditat el primer cicle en Dret, Psicologia, Pedagogia, Sociologia o Ciències Polítiques: 1,50 punts.  
En una altra matèria o equivalent: 1 punt.  
Els màsters impartits per la universitat es valoraran a 0,03 punts per mes complet.   
1.2. Cursos organitzats per l'Institut Valencià de Seguretat Pública o organismes anàlegs. Fins a un màxim de 2,74 punts. Per la realització de cursos organitzats per la direcció general competent per raó de la matèria policial, per mig de l'Institut Valencià de Seguretat Pública o homologats per este, s'ajustarà al següent barem. S'inclouran aquells cursos reconeguts per la direcció general com homologats a l'efecte de baremació.  
  
Quan es tracte de cursos de duració inferior a la mínima indicada anteriorment, la puntuació d'estos es determinarà per la suma del còmput d'hores i/o assistència a estos cursos, que haurà de realitzar el tribunal qualificador. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 2 punts. Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdós expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos d'ascens o capacitació no seran objecte de puntuació, els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No seran puntuables si ja es van tindre en compte a l'efecte de titulació acadèmica per a promoció interna.  
1.3. Coneixement del valencià. Fins a un màxim de 3 punts.  
Acreditat per mitjà d'un certificat oficial de la Junta Qualificadora de Coneixements de Valencià. La valoració del coneixement del valencià s'efectuarà puntuant exclusivament el nivell més alt obtingut:  
- Certificat de coneixements orals: 0,75 punts.  
- Certificat de grau elemental: 1 punt.  
- Certificat de grau mitjà: 2 punts.  
- Certificat de grau superior: 3 punts.  
2. Antiguitat i grau personal. Fins a un màxim de 6,77 punts.  
2.1. Antiguitat. Fins a un màxim de 4,77 punts.  
- Per cada mes complet de servicis en actiu en la mateixa escala i categoria de la policia local o superior: 0,030 punts.  
- Per cada mes complet de servicis en actiu en cada una de les categories inferiors de la policia local: 0,020 punts.  
- Per cada mes complet de servicis en actiu prestat en altres forces i cossos de seguretat: 0,010 punts.  
- Per cada mes complet de servicis en actiu prestat en qualsevol administració pública no valorats en els anteriors paràgrafs: 0,005 punts.  
A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en Administració Pública.  
2.2. Grau personal. Fins a un màxim de 2 punts.  
Per la possessió d'un determinat grau personal consolidat:  
- Grau consolidat inferior al del lloc sol·licitat: 1 punt.  
- Grau consolidat igual o superior al del lloc sol·licitat: 2 punts.  
Per a la determinació del grau personal caldrà ajustar-se al que disposa la normativa sobre funció pública dictada per la Comunitat Valenciana.  
3. Mèrits específics. Fins a un màxim de 3,87 punts.  
3.1. Idiomes no nacionals: fins a un màxim d'1 punt.  
Coneixement d'un o més idiomes acreditats documentalment, per mitjà d'un certificat expedit per una facultat o escola oficial reconeguda: 0,50 punts per cada cicle acabat. La superació dels diferents cursos complets que conformen els estudis oficials de diverses facultats o escoles oficials es valorarà a raó de 0,10 punts per curs complet.  
Acreditació de l'escola oficial d'idiomes del coneixement d'idiomes oficials de qualsevol país de la Unió Europea: 0,10 punts per curs o el seu equivalent si es tracta de cicles fins a un màxim de 0,50 punts. A estos efectes es puntuarà el nivell més alt acreditat.  
3.2. Altres mèrits. Fins a un màxim de 0,87 punts.  
Es valoraran lliurement apreciats pel tribunal qualificador els coneixements en administració i gestió de recursos humans i informàtica, títols de Socorrista Aquàtic, Primers Auxilis, curs de submarinisme, arts marcials, defensa personal, felicitacions no justificades en expedients expressos així com qualsevol activitat formativa que es presente en el concurs, i altres degudament acreditats i no valorades en els anteriors apartats, tots ells, fins a un màxim de 0,10 punts per mèrit acreditat.  
La intervenció com a ponent en conferències i seminaris relacionats amb l'activitat policial i reconeguda per l'Institut Valencià de Seguretat Pública es valorarà fins a un màxim de 0,12 punts.  
Les publicacions relacionades amb l'activitat policial es valoraran fins a un màxim de 0,18 punts per cada una d'estes.  
3.3. Premis, distincions i condecoracions. Fins a un màxim de 2 punts.  
- Per estar en possessió de la Placa Col·lectiva al Mèrit Policial de la Generalitat Valenciana, 0, 30 punts.  
- Per estar en possessió de la Placa Individual al Mèrit Policial de la Generalitat Valenciana, 1 punt.  
- Per estar en possessió de la Medalla al Mèrit Policial de la Generalitat Valenciana, 0,60 punts.  
- Per ser objecte de felicitació o menció individual pel director general de la conselleria competent en matèria de policia local, 0,60 punts per cada una d'estes.  
- Per ser objecte de felicitació o menció col·lectiva pel director general de la conselleria competent en matèria de policia local, 0,1 punts per cada un d'estes. Si la condecoració és concedida a títol col·lectiu la puntuació serà de 0,1 punt per cada una d'estes.  
- Per condecoracions concedides, amb l'expedient previ al respecte, per altres administracions públiques com a reconeixement a la lloable, extraordinària i meritòria actuació policial a títol individual, 1 punt per cada una d'estes. Si la condecoració és concedida a títol col·lectiu la puntuació serà de 0,1 punts per a cada un d'estos.  
- Per premis, distincions, felicitacions o mencions concedides, amb l'expedient previ al respecte, per altres administracions públiques com a reconeixement a la lloable, extraordinària i meritòria actuació policial a títol individual, 0,30 punts per cada un d'estos.  
4. Límits de puntuació.  
La puntuació màxima possible a obtindre per tots els apartats d'este barem serà, en conseqüència, 19,33 punts.  
Novena. Relació d'aprovats  
La puntuació obtinguda sumant la fase d'oposició i la fase de concurs serà la qualificació definitiva.   
El tribunal no podrà aprovar ni declarar que han superat el procés selectiu un nombre d'aspirants superior al de places convocades, a les que es podran agregar les vacants produïdes fins a la seua celebració o pendents d'incloure en l'oferta d'ocupació pública.  
Una vegada finalitzades les proves selectives, el tribunal farà pública la relació d'aspirants aprovats així com l'orde de puntuació obtinguda i elevarà esta relació a l'Alcaldia Presidència junt amb l'acta de l'última sessió.  
Així mateix, es podrà constituir una bossa de treball per sis mesos per orde de puntuació amb la resta d'opositors que hagen superat com a mínim el tercer exercici del procés selectiu per al seu nomenament, si és el cas, com a funcionaris interins per motius de necessitat o urgència. Els drets que atorga la bossa es mantindran durant sis mesos comptats des de l'endemà del nomenament com a funcionaris en pràctiques dels aspirants que hagen superat el procés selectiu.  
Quan algun o alguns dels aspirants aprovats renunciaren a continuar el procés de selecció, o en siguen exclosos per no tindre algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'admesos del mateix número que el d'exclosos per les anteriors causes, els quals s'incorporaran a la realització del curs selectiu en les mateixes condicions que les assenyalades en l'article següent, sense perjuí de la responsabilitat que, si és el cas, pogueren haver incorregut.  
Deu. Curs selectiu  
Amb la presentació prèvia dels documents exigits, els aspirants proposats s'incorporaran a l'Institut Valencià de Seguretat Pública (IVASP) per a realitzar el curs teoricopràctic que tindrà lloc en dos fases: una de formació i selecció per l'IVASP amb una duració de 700 hores lectives, i una altra, una vegada superada l'anterior, de pràctiques en el mateix Ajuntament, amb una duració de dos mesos. La qualificació del curs teoricopràctic correspondrà a l'IVASP, i la de la segona fase a una comissió municipal de valoració, integrada majoritàriament per membres del cos de la Policia Local de Teulada.  
Una vegada finalitzada l'última prova i elevada a l'Alcaldia Presidència la seua qualificació, els aspirants seran nomenats per la corporació funcionaris en pràctiques i percebran, en tot cas, les retribucions íntegres del lloc de treball al que aspiren, d'acord amb el que disposa l'article 34.2 de la Llei 6/1999, de 19 d'abril, de Policies Locals i de Coordinació de les Policies Locals de la Comunitat Valenciana, i els serà reconegut este temps de servicis en el cas que resulten nomenats en propietat, tal com ve referit en el Reial Decret 1461/1982, de 25 de juliol.  
Fins que es produïsca la incorporació al curs preceptiu de l'IVASP es podran realitzar nomenaments de funcionaris interins per motius d'urgència o necessitat.  
La superació de les proves determinades en la base deu atorgarà la condició de funcionari de carrera, i en conseqüència es dictarà resolució de nomenament per l'Alcaldia. El nomenat haurà de prendre possessió de la plaça en el termini legalment estipulat.  
Onze. Concurs de mèrits per torn de mobilitat  
El concurs per a cobrir la plaça per torn de mobilitat s'ajustarà a les normes següents:  
a) Els mèrits al·legats i qualsevol altres dades hauran d'estar referits a la data de finalització del termini de presentació d'instàncies.  
b) Una vegada transcorregut el termini de presentació d'instàncies, estes seran vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, i en este cas haurà de comunicar-se tal circumstància a l'Ajuntament convocant de la plaça oferida i adjudicada.  
c) Abans de donar començament a la valoració dels mèrits aportats, es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establerts en els annexos d'estes bases.  
d) En qualsevol moment del procés d'adjudicació podrà demanar-se formalment dels interessats els aclariments, o, si és el cas, la documentació addicional que s'estime necessària per a la comprovació dels mèrits, requisits o dades al·legades així com aquells altres que es consideren precisos per a una correcta valoració.  
e) L'orde de prioritat per a l'adjudicació de les places convocades es determinarà per la major puntuació total obtinguda a la vista dels mèrits al·legats.   
f) Només procedirà la valoració dels mèrits al·legats pels participants quan estos complisquen els requisits exigits per a l'exercici del lloc de treball, segons conste en la corresponent relació de llocs de treball aprovada i degudament publicada.  
I. Proves prèvies:  
a) Proves psicotècniques. Consistirà en la pràctica d'una prova psicotècnica de personalitat per mitjà de la realització de test psicotècnics i una entrevista personal. Els factors a mesurar i el barem aplicable són els que figuren per a la categoria d'agent per torn de mobilitat a l'annex III de l'Orde de 23 de novembre de 2005, de la Conselleria de Justícia, Interior i Administracions Públiques (DOGV número 5148, de 2 de desembre de 2005), per la que s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic. La qualificació d'esta prova serà d'apte o no apte. El temps del que disposaran els opositors per a la realització d'esta prova serà de quatre hores màxim.  
b) Reconeixement mèdic. Consistirà a superar un reconeixement mèdic en què haurà de constar expressament l'aptitud o falta d'esta per a l'exercici del càrrec, i s'ajustarà al quadre d'exclusions que figuren a l'annex II, B, per a torn de mobilitat, categoria agent, de l'Orde de 23 de novembre de 2005, de la Conselleria de Justícia, Interior i Administracions Públiques (DOGV número 5148, de 2 de desembre de 2005). La qualificació d'esta prova serà d'apte o no apte.  
II. Valoració dels mèrits:  
S'ajustarà als barems següents:  
Mèrits computables:  
1 Titulació acadèmica. Fins a un màxim de 15 punts.  
Es valoraran les titulacions acadèmiques acreditades pels concursants que siguen superiors a aquella que se'ls va exigir per a accedir a l'escala i categoria a què pertanga, d'acord amb l'escala següent:  
Subgrup A1  
- Doctor 10 punts  
- Llicenciat o equivalent 8 punts  
Subgrup A2  
- Diplomat universitari o equivalent 7 punts  
- Diplomat en Criminologia 7 punts  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior.  
2. Grau personal.  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la manera següent:  
a) Per posseir un grau personal superior al nivell del lloc sol·licitat: 3 punts.  
b)Per posseir un grau personal igual l nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.  
3. Antiguitat. Fins a un màxim de 20 punts:  
a) Per cada any complet d'antiguitat en la mateixa escala i categoria de policia la local o superior: 1,50 punts.  
b) Per cada any complet d'antiguitat en la categoria inferior de la policia local: 1,25 punts.  
c) Per cada any complet d'antiguitat prestat en forces i cossos de seguretat de l'Estat: 0,50 punts fins a un màxim de 10 punts.  
d) Per cada any d'antiguitat prestat en qualsevol administració pública: 0,25 punts per any complet fins a un màxim de 10 punts.  
4. Altres mèrits. Fins a un màxim de 15 punts.  
a) Coneixement del valencià acreditat amb certificat oficial de la Junta Qualificadora de Coneixements de Valencià:  
- Certificat de coneixements orals: 0,75 punts.  
- Certificat de grau elemental: 1,25 punts.  
- Certificat de grau mitjà: 2,50 punts.  
- Certificat de grau superior: 3,00 punts.  
b) Coneixement d'un o més idiomes acreditats documentalment, per mitjà de certificació expedida per facultat o escola oficial reconeguda 3 punts per cada u. La superació dels distints cursos complets que conformen els estudis oficials de les distintes facultats o escoles oficials es valoraran a raó de 0,60 punts per curs complet.  
5. Cursos organitzats per l'IVASP o organismes anàlegs. Fins a un màxim de 30 punts.  
Per realització de cursos organitzats per l'IVASP o homologats per este, s'ajustarà al barem següent:  
  
Quan es tracte de cursos de duració inferior a la mínima indicada anteriorment, la puntuació d'estos es determinarà per la suma del còmput d'hores i/o assistència a estos cursos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.  
Els cursos idèntics realitzats dues vegades en un termini inferior a cinc anys només es puntuaran una vegada.  
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No seran puntuables si ja es van tindre en compte a efectes requisit de titulació acadèmica per a promoció interna.  
6. Premis, distincions i condecoracions. Fins a un màxim de 10 punts.  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.  
Per estar en possessió de la Placa Individual al Mèrit Policial de la Generalitat Valenciana, 3 punts.  
Per estar en possessió de la Medalla al Mèrit Policial de la Generalitat Valenciana, 2 punts.  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'estes.  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'estes.  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada un d'estos. Si la condecoració és concedida a títol col·lectiu la puntuació serà de 0,25 punts per a cada un d'estos.  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascuna d'estes.  
7. Altres mèrits.  
Fins a un màxim de 4 punts.  
Es valoraran els coneixements en administració i gestió de recursos humans i informàtica, títols de Socorrista Aquàtic, Primers Auxilis, curs de submarinisme, arts marcials, defensa personal, patró d'embarcacions en les seues diferents categories, felicitacions, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots estos lliurement apreciats pel tribunal qualificador, fins a un màxim de 0,25 punts per mèrit acreditat.  
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.  
Les publicacions relacionades amb l'activitat policial es valoraran fins a un màxim de 0,75 punts per cadascuna d'estes.  
8. Prova i entrevista personal. Obligatòria.  
Es realitzarà davant del tribunal qualificador i es valorarà fins a un màxim de 10 punts amb el contingut i la puntuació que s'assenyala:  
Prova: coneixements del terme municipal, guia de carrers, servicis, institucions, organització i administració municipal i altres de particular interés per a la població local de l'Ajuntament de Teulada, s'acreditaran per mitjà de la superació d'una prova objectiva consistent en un màxim de 50 i un mínim de 25 preguntes amb respostes alternatives, i es penalitzaran les respostes incorrectes en la forma que determine el tribunal. No es penalitzaran les preguntes no contestades. La valoració d'esta prova serà de 6 punts, i serà necessari per a superar-la obtindre com a mínim 3 punts; de no aconseguir-se esta puntuació, l'aspirant serà declarat no apte.  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.  
Únicament seran citats per a celebrar la prova i l'entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals sumats els mèrits amb el màxim possible de l'entrevista, aconseguisquen com a mínim 50 punts. Cal entendre que si no aconseguixen els punts mínims necessaris per a accedir a l'entrevista, l'aspirant es considerarà eliminat del procés selectiu i la seua plaça s'incorporarà a les vacants del torn lliure.  
L'orde de prioritat per a l'adjudicació de la places convocades estarà determinada per la major puntuació total obtinguda a la vista dels mèrits al·legats. En cas d'empat, s'adjudicarà la plaça al concursant que haja obtingut major puntuació, en l'apartat de formació, si esta puntuació fora també igual, es considerarà l'obtinguda en antiguitat i grau, posteriorment els mèrits específics i finalment l'entrevista. De persistir l'empat, s'adjudicarà per sorteig.  
Dotze. Presentació de documents  
Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:  
- Fotocòpia del document nacional d'identitat, degudament compulsada.  
- Original o fotocòpia compulsada del títol acadèmic o document exigit, acreditant l'equivalència, homologació o convalidació si és el cas.  
- Declaració de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
- Fotocòpia compulsada de ser titular dels permisos de conducció sol·licitats en estes bases.  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
Els qui dins del termini indicat, i excepte cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància, i es procedirà en este cas al nomenament del següent aspirant de la relació d'aprovats per orde de puntuació amb l'acreditació prèvia de la documentació exigida en les bases.  
Tretze. Nomenament i presa de possessió  
a) Torn lliure  
Durant la realització del curs teoricopràctic, la corporació nomenarà els aspirants funcionaris en pràctiques i percebran les retribucions que els corresponguen.  
Superat el curs teoricopràctic, l'IVASP formularà una proposta de nomenament a l'Alcaldia. Els aspirants que no superaren el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al següent curs. De no superar este segon, quedaran definitivament decaiguts en el seu dret de reserva de plaça.  
Els aspirants que superen el curs teoricopràctic, amb la presentació prèvia de la documentació exigida, seran nomenats funcionaris de carrera en el termini màxim de 15 dies, comptats des de la comunicació de l'IVASP, i en l'acte de la presa de possessió del càrrec, els funcionaris nomenats hauran de prestar jurament o promesa de conformitat amb la fórmula prevista en el TRLFPV.  
b) Torn de mobilitat.  
Presentada la documentació exigida i efectuat el nomenament com a agent del cos de Policia Local de l'Ajuntament de Teulada, hauran de prendre possessió de la plaça en el termini de 15 dies a comptar de l'endemà del nomenament. El cessament en la corporació de què prové, haurà d'efectuar-se dins dels cinc dies hàbils següents a la data de la publicació de la resolució del concurs.  
El còmput del termini per al cessament s'iniciarà quan finalitzen els permisos o llicències que, si és el cas, hagen sigut concedides als interessats. L'agent de la policia local que haja cursat la seua sol·licitud per al concurs de mobilitat, estarà obligat a traslladar per escrit estos permisos o llicències a l'Ajuntament convocant, i este podrà acordar la suspensió del gaudi d'estos. L'Ajuntament de procedència del policia local podrà prorrogar el seu cessament en este, per necessitats del servici, per un període de temps no superior a 20 dies hàbils, i comunicarà la pròrroga a l'Ajuntament convocant.  
Les persones nomenades s'integraran plenament en el nou Ajuntament, que quedarà subrogat en els drets que tingueren reconeguts de grau i antiguitat. Els funcionaris que ocupen llocs oferits per mobilitat cessaran amb caràcter general com a funcionaris en l'Ajuntament d'origen. Amb caràcter general, el termini entre el cessament i la presa de possessió es considerarà com de servici actiu.  
Catorze. Incidències i legislació aplicable  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu. En el no previst en les presents bases, s'aplicarà el que disposa la Llei 7/2007, que aprova l'Estatut Bàsic de l'Empleat Públic, Llei 7/1985, de 2 d'abril, Reguladora de les Bases de Règim Local; Decret Legislatiu de 24 d'octubre de 1995, del Consell de la Generalitat Valenciana, que aprova el Text Refós de la Llei de la Funció Pública Valenciana; Reial Decret Legislatiu 781/1986, de 18 d'abril; Decret 88/2001, de 24 d'abril de 2001, del Consell de la Generalitat Valenciana, per la qual s'establixen les bases i els criteris uniformes per a la selecció, formació, promoció i mobilitat de totes les escales i categories de les policies locals, Orde d'1 de juny de 2001 (DOGV de 24.07.01), de la Conselleria de Justícia i Administracions Públiques, de desenvolupament del Decret 88/2001, ordes de 23 de novembre de 2005, de la Conselleria de Justícia, Interior i Administracions Públiques (DOGV número 5148, de 2 de desembre de 2005), que regulen les proves físiques, psicotècniques, reconeixement mèdic i barem de mèrits respectivament; Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i de Promoció Professional dels Funcionaris Civils de l'Administració de l'Estat; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, i Llei 6/1999, de 19 d'abril, de Policies Locals i de Coordinació de les Policies Locals de la Comunitat Valenciana, i la resta de disposicions normatives que siguen d'aplicació.  
Quinze. Recursos  
Contra la convocatòria, les bases i les actuacions administratives que se'n deriven, les persones interessades podran interposar els recursos establerts en els casos i les formes que indica la Llei 30/1992, de Règim Jurídic de les Administracions Públiques i del Procediment Administratiu Comú.  
ANNEX I  
Temari  
Grup primer. Dret constitucional i administratiu.  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'Estat. Organització territorial de l'Estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.   
Tema 7. L'Administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència a l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup segon. Règim local i policia.  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. L'ajuntament ple. La junta de govern local. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local: ordenament legislatiu de la policia local. Missions i objectius. Disposicions estatuàries comunes. Estructura orgànica i funcional.  
Tema 18. El binomi, policia local-ciutadà: principis bàsics i normes d'actuació. Suports ètics.   
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.  
Tema 20. L'Institut Valencià de Seguretat Pública. Regulació Legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.  
Grup tercer. Dret penal, policia administrativa i psicosociologia.  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandonament de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni històric artístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Grup IV. Policia de trànsit i circulació.  
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
Tema 32. La normativa sobre trànsit circulació de vehicles de motor i seguretat viària: La Llei de Bases i el seu text articulat. Tipificació de les principals infraccions. Infraccions de tràfic que constituïxen delicte. El Codi de Circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.   
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de Mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
ANNEX II  
Temes locals  
Tema 41. L'Ajuntament de Teulada. Organització municipal i servicis municipals.  
Tema 42. Coneixement del terme municipal, guia de carrers del municipi, barris, partides rurals i urbanitzacions.  
Tema 43. Cultura, esport, festes, centres i entitats, monuments, platges i llocs d'interés.  
Tema 44. Geografia, història, economia, indústria, costums i tradicions del municipi».  
Cosa que s'anuncia perquè se'n prenga coneixement.  
Teulada, 3 de març de 2009.- L'alcalde: José Ciscar Bolufer.